SAAT SEN MINKÄ TILAAT
Isä, kiitos Valtakunnan käänteisestä logiikasta.
Kurkotamme taivaisiin jalat maassa.
Auta meitä tavoittelemaan Kristusta ja Jumalan suunnitelmaa.
Opeta meitä nöyrtymään ja toteuttamaan tahtosi.
Uskon, että haluat siunata kansaasi ja toteuttaa lupauksesi heissä.
Toimi niin kuin haluat myös tämän saarnani kautta.
Jeesuksen nimessä, aamen.
Puhun aiheesta saat mitä tilaat.
Oman kokemukseni mukaan saamme sen, mitä tavoittelemme, -
niin hyvässä kuin pahassa. Puhun Jaakobin kirjeen luvusta 1.
Siinä puhutaan omista tavoistamme, tavoitteistamme ja haluistamme.
Ne yhdistetään asioihin, jotka saavat meidät kuihtumaan tai harhautumaan.
Jumala ei halua, että ajaudut harhaan, että Hänen lupauksensa -
elämässäsi kuihtuu tai että epävakaisuus hallitsee elämääsi.
Jaak. 1:8 "kaksimielinen mies, epävakainen kaikilla teillään."
Omat tiemme yhdistetään siis epävakaisuuteen.
Jakeessa 11 puhutaan rikkaista ja köyhistä: -
"niin on rikaskin lakastuva retkillänsä."
Omat tiemme, omat retkemme. Jae 14 "Vaan jokaista kiusaa -
hänen oma himonsa, joka häntä vetää ja houkuttelee".
Vetää, lakastua, epävakainen kaikilla teillään.
Oma tiemme ei toteuta Jumalan suunnitelmaa.
Siksi haluamme tuntea Hänen tiensä.
Jakeen Jes. 55:9 mukaan Hänen tiensä on omaamme korkeampi -
ja Hänen ajatuksensa erilaiset kuin meidän ajatuksemme.
Jos haluat elää Jumalan tavalla, opettele ajattelemaan kuin Hän.
Mitä tavoittelet elämässä? Saat sen, mitä tavoittelet.
Esimerkkinä hyvästä tavoitteesta aloin pastorina pohtia -
20 vuotta sitten, millainen olisi minun unelmieni seurakunta.
Kirjoitin ylös, millaisen seurakunnan näin mielessäni. Siihen meni aikaa, -
mutta siitä tuli seurakuntamme näky. Ajan kuluessa ihme on tapahtunut, -
ja se on nyt melkein kuin kuvaus siitä seurakunnasta, josta nautimme -
ja jonka Jumala on meille antanut. Uskon, että saat sen, mitä tavoittelet.
Valitettavasti jos tavoittelemme vääriä asioita, saamme usein nekin.
Saamme myös sen, minkä sallimme hallita elämäämme, -
sen, minkä annamme määrittää elämäämme ja käyttäytymistämme.
Mitä siis tavoittelet? Minkä sallit tapahtua itsellesi?
Jos tavoittelemme Jumalan asioita, saamme nauttia niiden hedelmästä.
Jos tavoittelemme tuhoisia asioita, saatamme kokea niiden seuraukset -
ja sen, mitä ne tuovat mukanaan.
Ei siis aliarvioida omien teidemme ja tavoitteidemme merkitystä -
eikä sitä, että nuo asiat voivat saada -
Jumalan tahdon kuihtumaan elämässämme.
Tai ne voivat houkutella meidät harhateille.
Jaakob käyttää kielikuvaa kalastajan syötistä, -
joka houkuttelee kalan koukkuun, ja kalastaja voi vetää sen pois.
Mietinpä vain, mitä vaadittaisiin vetämään sinut harhateille -
Jumalan suunnitelmasta elämällesi?
Meillä kaikilla on omat oudot tapamme ja ominaispiirteemme.
Kun elää pitkään jonkun kanssa, oppii tuntemaan myös nuo tavat.
Minulla on omat oudot tapani, samoin vaimollani Bobbiella.
Meillä kaikilla on ominaispiirteemme, joista monet ovat harmittomia.
Jos kuitenkin elämämme on täynnä omia tapojamme, -
Jumalan tahto ei toteudu.
Se ei toteudu meidän tavallamme vaan Hänen tavallaan.
Saatamme ajatella vain omia teitämme ja tavoitteitamme.
Se ei koskaan ole hyvä asia.
Jaak. 1:9―10 "Alhainen veli kerskatkoon ylhäisyydestään, -
mutta rikas alhaisuudestaan..."
Tärkeintä ei ole se, onko joku rikas vai köyhä, -
vaan hänen tavoitteensa.
Lähemmin tarkasteltuna tässä puhutaan hengellisestä identiteetistä.
Ihminen, jolla ei ole mitään, alkaa helposti katsoa itseään -
niiden silmin, joille asema ja tavara ovat tärkeitä.
Raamattu sanoo heille: Kerskatkaa siitä, että istutte korkeuksissa.
Alkakaa nähdä itsenne Jumalan silmin. Hän näkee teidät ylhäällä.
Rikkaita, jotka ehkä luulevat itsestään liikoja, muistutetaan, -
että heidän identiteettinsä on Kristuksessa.
Heidän tulee siis kerskata alhaisuudestaan ja muistaa, -
että Jeesusta halveksittiin ja Hänet torjuttiin.
Jos köyhä pitää sydämensä taivaissa ja rikas maan päällä, -
he keskittyvät oikeisiin asioihin, eivät siihen, mitä heillä itsellään on.
Tärkeintä on, kuka Jeesus on ja mitä Hän haluaa tehdä elämässäsi.
Muista halujen ja tavoitteiden voima.
Raamattu puhuu tässä haluista ja himoista.
Emme saa antaa niiden houkutella, mutta ne ovat voimakkaita.
Halut saavat meidät saavuttamaan sen, mitä tavoittelemme, -
sillä haluista tulee päätöksiä ja päätökset määrittävät asemamme.
Jos alat kaivata Jumalan asioita, olet kärsivällinen -
ja teet päätöksesi tuon kaipauksen mukaan, -
se asettaa sinut tilanteeseen, jossa tulet ajan kanssa näkemään -
Jumalan mahdollisuuksien ja suunnitelman toteutuvan.
Teini-iässä tiesin, mitä halusin tehdä. Halusin palvella Jumalaa -
ja elää Hänen kunniakseen. Rukoilin, että Jumala käyttäisi minua.
Tuo kaipaus auttoi minua päättämään, että lähtisin raamattukouluun.
Kaipaus johti päätöksiin. Niiden ansiosta olin jonkin ajan kuluttua -
oikeassa paikassa oikeaan aikaan. Olin kärsivällinen, tein työtä -
ja jatkoin uskomista, ja Jumala on nyt asettanut minut tilanteeseen, -
jossa voin nyt palvella Häntä. Muista halujen ja toiveiden voima.
Mietitään omia halujamme, tavoitteitamme ja teitämme, -
kun luemme jakeen Jaak. 1:5.
Se kertoo Jumalan sydämestä. "Jos joltakin teistä puuttuu viisautta, -
anokoon sitä Jumalalta, joka antaa kaikille alttiisti ja soimaamatta..."
Sellainen Jumala on. Hän haluaa siunata ja antaa alttiisti.
Hän ei myöskään osoittele meitä sormella eikä etsi meistä vikoja.
Silti heti jakeissa 6 ja 7 sanotaan näin: -
"Mutta anokoon uskossa, ollenkaan epäilemättä; sillä joka epäilee, -
on meren aallon kaltainen, jota tuuli ajaa ja heittelee.
Älköön sellainen ihminen luulko Herralta mitään saavansa".
Jakeessa 5 Jumala antaa alttiisti, mutta jakeessa 7 sanotaan, -
ettei tällainen ihminen saa mitään. Kumpi jakeista kuvaa Jumalaa?
Kyse ei ole siitä, etteikö Jumala haluaisi antaa lahjoja ja siunata, -
vaan että saat sitä, mitä tavoittelet. Eli niität sitä, mitä olet kylvänyt.
Snl. 23:7 "niinkuin hän mielessään laskee, niin hän menettelee".
Olemme sitä, mitä sydämessämme ajattelemme.
Yhdistetään tämä ajatus Jumala-suhteeseen.
Haluan olla yhteydessä Jumalaan, mutten luopua omista tavoistani, -
mutta jos teen asiat eri tavalla kuin Hän, tiemme eroavat.
Älköön sellainen oman tiensä kulkija luuko saavansa Herralta mitään.
Sama pätee avioliitossa ja seurustelusuhteessakin.
Haluat varmasti onnellisen avioliiton tai suhteen, -
mutta haluat, että kaikki tapahtuu juuri niin kuin sinä tahdot.
Et voi saada molempia. Saat sen, mitä tavoittelet.
Älköön sellainen ihminen luulko saavansa onnellista avioliittoa, -
koska onnellinen avioliitto vaatii epäitsekkyyttä ja yhdessä tekemistä.
Usein keskitymme omiin haluihimme, mutta haluamme Jumalan lupaukset.
On kuin sanoisimme Hänelle: "Se, mikä on Sinun on minun,
ja se, mikä on minun, on minun." Näin ei rakenneta suhdetta.
Vihkivalan "myötä- ja vastoinkäymisissä" ei tarkoita, -
että sinä saat kaiken hyvän ja puolisosi kaikki vastoinkäymiset.
Se ei toimi, mutta silti suhtaudumme Jumala-suhteeseen näin.
Pidämme kiinni omista tavoistamme emmekä halua uhrautua tai muuttua, -
mutta silti haluamme myös Jumalan siunauksen.
Jaakob puhuu siitä, että meidän tulee pyytää uskossa, epäilemättä.
Hän käyttää kreikan sanaa, -
joka kuvaa ihmistä, jolla on kaksi sydäntä, henkeä tai sielua.
Jae 8 jatkaa: "kaksimielinen mies, epävakainen kaikilla teillään."
Siinä käytetään samanlaista sanaa, eli puhutaan kahdesta sielusta.
Elämä ei toimi niin. Siksi meidän pitää tavoitella Jeesusta ja päättää, -
että haluamme Jumalan tahdon toteutuvan Hänen tavallaan.
Jos yritämme elää jollakin toisella tavalla, -
silloin Raamattu sanoo meistä: -
"Älköön sellainen ihminen luulko Herralta mitään saavansa".
Ei Jumala pidättele siunausta, mutta saat sen, mitä tavoittelet.
Mitä tavoittelet ja kaipaat elämässä? Oletko valmis jättämään oman tiesi, -
tekemään uhrauksia ja seuraamaan Jumalan tietä? Uhraukset pelottavat.
Olen valmis hylkäämään kaikki omat haluni ja tavoitteeni -
ja palvelemaan Kuningas Jeesusta. Se on tavallaan pelottavaa, -
mutta Jumalan asettaminen ykköseksi ei koskaan ole huono kauppa.
Et koskaan joudu katumaan sitä, että asetit Hänet ykköseksi.
Saat sen, mitä tavoittelet, ja Jumalalla on paljon lupauksia sinua varten.
Hän haluaa siunata sinua. Katson teitä ja näen valtavasti potentiaalia, -
sillä tiedän, Jumala antaa ihmisille valtavasti kykyjä ja lahjoja.
Haluamme kaiken omalla tavallamme, mutta jos keskitymme Häneen, -
elämästämme tulee todistuskertomus Jumalan ihmeellisestä armosta.
Joskus meidän täytyy vetää syvään henkeä ja sanoa kuin Jeesus: -
"Isä, jos sinä tahdot, niin ota pois minulta tämä malja; -
älköön kuitenkaan tapahtuko minun tahtoni, vaan sinun".
Olemme täynnä omaa tahtoamme, omia teitämme ja tavoitteitamme.
Valitettavasti saamme usein sen, mitä tavoittelemme.
Jumala-suhteessa omia tavoitteitaan etsivä ihminen ei saa mitään, -
koska hän saa sen, mitä tavoittelee. Avioliitossakin haluamme kaiken.
Haluamme menestyvän puolison, muttemme anna hänelle tilaa -
tehdä sitä, mitä menestys vaatii, eli paljon työtä ja työtunteja.
Sitten ihmettelemme, miksi avioliittomme on onneton -
eikä anna meille sitä, mitä toivoimme. Sama pätee seurakuntiin.
On paljon hienoja seurakuntia. Moni haluaisi käydä niissä kaikissa, -
mutta silloin ei saa mitään mistään seurakunnasta.
Saatat toki kuulla välillä hyvän saarnan tai loistavaa ylistystä, -
mutta yhteen seurakuntaan juurtuminen antaa paljon enemmän.
Mikä tahansa Raamattuun uskova ja Kristus-keskeinen seurakunta -
voi antaa todella paljon.
Siellä voi kokea perheväen yhteyttä ja saada ystäviä.
Lisäksi kotiseurakunnassa voit käyttää lahjojasi hyödyksi.
Säännöllinen Sanan kuuleminen kasvattaa sinua ja rakentaa elämäsi.
Näin elämäsi alkaa kukoistaa Jumalan tarkoittamalla tavalla.
Monille tämä ei kuitenkaan sovi. He tekevät asiat omalla tavallaan -
ja käyvät vähän siellä ja täällä, mutta se ei anna heille mitään.
Heillä on kaksi mieltä tässä asiassa.
Haluan syödä terveellisesti ja kannatan hyvää ravitsemusta, -
mutta haluan myös aina välillä käydä syömässä hampurilaisen.
Haluan molemmat. Yritän toteuttaa molemmat asiat.
Otan alkuruuaksi terveellisen salaatin. Kun olen syönyt sen, -
tilaan itselleni suurimman ja rasvaisimman hampurilaisen -
ja tripla-annoksen ranskalaisia ja syön kaiken.
Älköön tuollainen ihminen luulko saavansa ravinnosta mitään hyötyä, -
koska jos otamme vähän sitä ja vähän tätä, emme saa mitään.
Päätä siis, mitä ja ketä tavoittelet.
Mihin kohtaan Jumalan Sana, -
suunnitelma ja lupaukset sopivat elämässäsi?
Joku yrittää sijoittaa ne johonkin sopivaan lokeroon elämässään -
ja odottaa saavansa niittää Jumalan siunausta ja lupauksia, -
mutta se ei toimi niin. Saat yleensä sitä, mitä tavoittelet.
Se on minusta melko surullista. Puhuin aiemmin seurakunnista.
Voisin yhtä hyvin puhua palmuista, -
sillä psalmin 92 jakeissa 12―13 vanhurskasta verrataan palmupuuhun.
"Vanhurskas viheriöitsee kuin palmupuu, -
hän kasvaa kuin Libanonin setri.
He ovat istutetut Herran huoneeseen, -
he viheriöitsevät meidän Jumalamme kartanoissa."
Tässä sanotaan, että Herran huoneeseen istutetut ihmiset -
ovat kuin palmuja. Oletko nähnyt paikkaa, johon tsunami on iskenyt?
Siellä vallitsee sekasorto. Kaikki on tuhoutunut.
Siellä ei ole mitään, paitsi palmuja.
Palmut ovat yhä pystyssä vihreinä. Ne ovat jotenkin selvinneet myrskystä.
Vertaan tätä Jaakobin kirjeen kuvaukseen ihmisestä, -
joka lakastuu retkillään.
Jaak. 1:9 "Alhainen veli kerskatkoon ylhäisyydestään, -
mutta rikas alhaisuudestaan, -
sillä hän on katoava niinkuin ruohon kukka."
Meidän kaikkien osa on kerran kuolla, joten joudumme kaikki tämän eteen.
Jae 11 "Aurinko nousee helteineen ja kuivaa ruohon, ja sen kukka varisee, -
ja sen muodon sulous häviää; niin on rikaskin lakastuva retkillänsä."
Tässä on kyse siitä, mistä hengellinen identiteettisi tulee.
Vertaan tsunaminkestävää palmua Jaakobin kirjeen kuvaukseen.
Jaakob maalaa kuvan Lähi-idän autiomaasta, -
jossa puhaltaa raivokas, kuuma tuuli nimeltä samum.
Sanotaan, että se tuntuu siltä kuin avaisi uunin luukun.
Kun autiomaahan osuu sadekuuro, -
maasta alkaa versoa ruohoa, mutta se on tunnin ajan altistunut -
samum-tuulelle ja polttavalle auringolle, siitä ei näy jälkeäkään.
Puhutaan Jumalan Sanasta elämässäsi ja Herran palvelemisesta.
Halusin sanoa kaiken tämän ensin. Jumala puhuu meille Sanassaan.
Kaiken tämän kuultuasi haluatko olla kuin syvälle juurtunut palmu -
ja elää Jumalan tavalla, vai haluatko olla kuin tuo ruoho, -
josta ei ole mitään jäljellä tunnin korventavan kuumuuden jälkeen?
On surullista nähdä ihmisiä, joilla on upea potentiaali Jumalassa.
Jossain vaiheessa matkan varrella väärät halut ottavat vallan.
He haluavat toteuttaa Jumalan tahdon, mutta omalla tavallaan.
On kuin rakkaus haihtuisi.
He eivät vain pystyneet päästämään irti tietyistä asioista.
Me olemme kaikki ihmisiä, ja meillä kaikilla on noita asioita.
Jos emme päästä niistä irti, -
Jumalan meille suunnittelemat tilaisuudet valuvat tyhjiin.
Ne näyttävät olevan kauempana, ja harhatiet alkavat houkutella.
Mitä haluat tavoitella? Saat sen, mitä tavoittelet ja sallit itsellesi.
Mitä tavoittelet? Raamattu puhuu meidän teistämme ja haluistamme.
Se yhdistää ne harhailuun, houkutuksiin, lakastumiseen -
tai epävakaisuuteen. Odotat varmasti paljon suhteeltasi Jumalaan, -
mutta oletko valmis luopumaan jostain saavuttaaksesi Hänen tahtonsa?
Sama juttu. Älköön sellainen luulko saavansa Herralta mitään.
Jumalalla on paljon varattuna sinulle.
Jakeessa Snl. 14:14 puhutaan niistä, jotka luovuttavat.
"Omista teistään saa kyllänsä se, jolla on luopunut sydän, -
mutta itsestään löytää tyydytyksen hyvä mies."
Haluatko löytää tyydytyksen ylhäältä vai olla täynnä omia teitäsi?
Monesti haluamme molemmat, mutta se ei ole mahdollista.
Saat sen, mitä tavoittelet. Tyydytyksen ylhäältä tai omat tiesi.
Moni alkaa menettää otetta uskosta, -
koska ei osannut päästää irti omista teistään ja haluistaan.
Haluan teidän ymmärtävän, kuinka tärkeää on tavoitella -
Jumalan asioita ja perustaa päätöksenne noihin tavoitteisiin.
Sellaisten päätösten seurauksena päädyt ennen pitkää olemaan -
oikeassa paikassa oikeaan aikaan. Lopuksi pari sanaa israelilaisista.
Saivatko he kokea Jumalan uskollisuuden?
Kun faarao ajoi heitä takaa, Jumala avasi heille Punaisenmeren -
ja hukutti sitten viholliset siihen. Uskomaton kertomus ihmeestä.
Psalmissa 106 kerrotaan siitä, mitä Jumala teki heidän puolestaan.
Jae 8 "Kuitenkin hän pelasti heidät nimensä tähden, -
tehdäkseen voimansa tiettäväksi. Hän nuhteli Kaislamerta, ja se kuivui.
Hän kuljetti heitä syvyyksissä niinkuin erämaassa.
Hän pelasti heidät vihamiehen kädestä -
ja lunasti heidät vihollisen vallasta." Jumala teki heille kaiken tämän.
"Vedet peittivät heidän ahdistajansa, ei yhtäkään niistä jäänyt jäljelle.
Silloin he uskoivat hänen sanansa, veisasivat hänen ylistystään."
Heti seuraavassa lauseessa sanotaan: "Mutta pian he unhottivat -
hänen tekonsa eivätkä odottaneet hänen neuvoansa.
Heissä syttyi himo erämaassa, ja he kiusasivat Jumalaa autiossa maassa.
Ja hän antoi heille, mitä he pyysivät, mutta lähetti heihin hivuttavan taudin."
Jumala siis täytti heidän toiveensa, mutta samalla he saivat muutakin.
Me olemme uuden liiton uskovia täynnä armoa.
Uskon, että Jumala haluaa täyttää meidät armollaan ja siunauksellaan.
Valitettavasti joidenkin sielu on köyhä, eli he eivät elä täysillä.
Heidän sielunsa eli sisimpänsä ei siis ole terve eikä hyvä.
Joskus kannattaa laittaa omat halut ja tavoitteet syrjään -
ja saada tyydytyksensä ylhäältä. Silloin Jumala voi täyttää sielusi.
Liian monien sielu on köyhä, -
koska he saavat sen, mitä tavoitte- levat, eikä se ole Jumalan tahto.
Ei olla kaksisieluisia, se tuo epävakautta. Mitä tavoittelet?
Mitä omista tavoitteistasi ja haluistasi olet valmis -
alistamaan Jumalan suunnitelmalle? Aseta Hänen tiensä, lupauksensa -
suunnitelmaansa elämäsi keskipisteeksi.
Olen 61-vuotias mies, joka on saarnannut näin yli 40 vuotta.
Elämänkokemukseni takia uskon, että sanoillani on painoarvoa, -
kun sanon, ettet koskaan häviä, jos asetat Jumalan ykköseksi.
Saat sen, minkä tavoittelet, -
etkä koskaan häviä, jos asetat Jumalan ykköseksi. Kiitos Jumalalle!
1,5 vuotta olen vuodattanut sydäntäni kirjaan Live, Love, Lead.
Toivon, että matkani ja avoimuuteni rohkaisevat sinua omalla matkallasi.
Kirjassa on minusta ja johtajuudesta tarinoita, joita harva on kuullut ennen.
Olen huomannut, että suuri elämä kätkeytyy joskus vaikealle polulle, -
mutta suurta Opasta seuraamalla meillä on upea tulevaisuus.
Rukoilen, että jokainen kirjan lukija löytää sen sivuilta -
raamatullisia totuuksia yhdistettynä arkisiin asioihin.
Rukoilen, että he heräisivät haaveilemaan suuria -
ja luottamaan Häneen, jolla on tulevaisuus käsissään.
"Live, Love, Lead" on saatavilla myös e- ja äänikirjana.
Annat rauhan levottomille -
ja ilon rikkinäisiin koteihin
Näen Sinut nyt
Sinussa löydän itseni
Avasit oven minulle -
ja uhrasit elämäsi, jotta olisin vapaa
Palvon Sinua kaikella, mitä minussa on, Herra
Täytät ne, jotka ovat tyhjiä -
ja pelastat ne, jotka ovat laaksossa
Ja kaiken sen kautta -
rauhoitat sieluni
Kohtaat minut heikkoudessani -
ja parannat särkevän sydämeni haavat
Palvon Sinua hengessä ja totuudessa
Avasit oven minulle -
ja uhrasit elämäsi, jotta olisin vapaa
Palvon Sinua kaikella, mitä minussa on, Herra
Ja avasit silmäni näkemään -
kaiken sen ihmeellisen, jota Kristus on minussa
Jeesus, olet kaikki mitä tarvitsen
Olen iloinen, että sain puhua seurakunnassamme Los Angelesissa.
On valtavan suuri kunnia tuoda ihmisille uutta elämää Sanan kautta.
Jumalan Sana on rohkaisevin kirja, joka koskaan on kirjoitettu.
Jos Jeesus pysyy elämämme keskipisteenä, saamme nähdä, -
että Hän siunaa tavoitteitamme ja unelmiamme. Mahtavaa viikkoa!
Suomennos: Anni Lähteenmäki